**A Magyar Természettudományi Múzeum (MTM) digitális oktatási anyagainak kapcsolódási pontjai a 2020-as Nemzeti alaptantervhez**

Írta: Turcsán Zsolt

múzeumpedagógus

turcsan.zsolt@nhmus.hu

MTM digitális oktatási segédanyag célja:

A pedagógusoknak az áprilisban kezdődő témákhoz oktatási segédanyagot biztosítani. A pedagógusokkal a segédanyagok elkészülése előtt felvettük a kapcsolatot, hogy felmérjük az igényeket, és hogy áprilisban mit fognak tanítani.

**4. osztályos környezetismeret tantárgyhoz kapcsolódva:**

**Tankönyv fejezetének címe: III. Itthon vagyok**

Megvalósuló kompetenciák az MTM digitális oktatási anyagában (néhány példa az MTM anyagában):

*Megjegyzés:* a kompetenciák szövegénél azokat a részeket emeltük ki, amelyek kapcsolódnak az MTM digitális oktatási anyagához.

* **Kommunikációs kompetenciák:** A tanulók megismerő tevékenység során a tapasztalataikat lejegyzik (szövegalkotó feladatok)
* **Digitális kompetenciák:** A környezetismeret tanulása során a tanulók kiegészítő információkat gyűjtenek digitális forrásokból (a legtöbb feladat ilyen).
* **A kreatív alkotás, önkifejezés és kulturális tudatosság kompetenciái:** A környezetismeret tanulása során a tanulók megismerik hazánk kulturális örökségének fő elemeit, ez erősíti kulturális tudatosságukat (Nemzeti Parkokkal és múzeumokkal foglalkozó feladatok térkép rajzolás).

Megvalósuló eredménycélokhoz való kapcsolódási pontjai az MTM digitális oktatási anyagának:

*Megjegyzés:* az eredménycélok szövegénél azokat a részeket emeltük ki, amelyek kapcsolódnak az MTM digitális oktatási anyagához.

* ismernek és használnak nyomtatott és digitális forrásokat ismereteik bővítéséhez (keresési feladatok, online keresztrejtvény);
* megfigyeléseikről, tapasztalataikról rajzban, írásban beszámolnak (térképrajzolás, fogalmazás írás);
* szöveggel adott információkat értelmeznek (szöveges feladatok);
* gyakorolja az alapvető térképjeleket: államhatár, felszínformák, vizek, települések (térképrajzolás).
* Térkép segítségével megnevezi Magyarország jellemző felszínformáit, ezeket saját készítésű térképen előállítja (térképrajzolás).

Megvalósuló fejlesztési feladatok és ismeretek (kerettanterv alapján) az MTM digitális oktatási anyagában (néhány példa az anyagban):

*Megjegyzés:* a fejlesztési feladatok szövegénél azokat a részeket emeltük ki, amelyek kapcsolódnak az MTM digitális oktatási anyagához.

* Megfigyelőképesség fejlesztése (videó elemzés, szöveg elemzés)
* Leíró képesség fejlesztése (videó elemzés, feleletválasztó feladatok)
* Azonosító-megkülönböztető képesség fejlesztése (kép és címer összehasonlító feladat)
* Rendszerező képesség fejlesztése (térkép rajzolása)
* Analizáló-szintetizáló képesség fejlesztése (szöveg elemzés)
* Téri tájékozódó képesség fejlesztése (térképes feladatok)
* Tájékozódás Magyarország domborzati térképén: az alapvető térképjelek, felszínformák, vizek. (térképes feladatok)
* Hazánk nagytájainak elhelyezkedése, felszínformáik (térképes feladatok, keresztrejtvény, feleletválasztó feladatok).

Források:

<https://www.oktatas2030.hu/wp-content/uploads/2018/08/a-nemzeti-alaptanterv-tervezete_2018.08.31.pdf>

<https://www.oktatas.hu/kozneveles/kerettantervek/2020_nat>